title: Молдова избира президент година след банковия скандал, разтърсил страната

maintext: Молдовците гласуват днес на президентски избори, победител от които може да се окаже проруският кандидат на социалистите – след като корупционна схема за милиарди долари подкопа доверието в прозападните политици, разказва "Ройтерс".Бившата съветска република с население от 3.5 милиона души, намираща се между Украйна и Румъния, изпадна в политическа криза, след като през 2015 г. бе разкрита банкова измама, която отключи масови улични протести и заради която Международният валутен фонд (МВФ) и Европейският съюз (ЕС) замразиха помощта за страната.Бившият премиер Влад Филат – един от петимата министър-председатели, сменили се за 3 години, бе обвинен за скандала, арестуван в парламента (събитие, предавано на живо по телевизиите) и в последствие осъден, но много молдовци смятат, че други високопоставени прозападни политици са замесени в корупционната схема.За момента водач в проучванията на общественото мнение е социалистът Игор Додон , който иска да обърне курса на европейска интеграция на страната. За целта обаче може да му се наложи да мине през балотаж на 13 ноември.Най-големият му съперник е Мая Санду, бивш икономист от Световната банка и бивш министър на образованието, която говори широко за това какви опасности крие връщането на страната обратно в орбитата на Русия – държава, от която Молдова е силно енергийно зависима.Ако спечели, Додон е обещал да свика референдум, за да денонсира сключения през 2014 г. договор с ЕС за политическо и търговско сътрудничество, и вместо това да вкара държавата в митнически съюз с Русия – което би означавало да се обърне гръб на продължилите с години усилия за сближаване със Запада.Това ще е добре дошло за Кремъл, който се опитва да вкара в сферата си на влияние източноевропейски страни като Молдова, Грузия, България и Украйна, пише "Ройтерс".Според водещия телевизионен журналист Наталия Морари 7 години след идването на власт на прозападна политическа класа, страната отново е свидетел на "същата корупция, същите схеми, същите монополи". Тя обяснява, че за Мая Санду ще е много трудно да се дистанцира от създадения негативен имидж на управляващите и да убеди избирателите, че "Европа не означава корупция".Последните дни от кампанията се превърнаха в истински фарс, след като и Санду, и Додон се обвиниха взаимно, че са марионетки на Влад Плахотнюк, най-могъщият бизнесмен в Молдова, който според критиците упражнява огромно влияние върху политическия живот в страната.Кандидатът на управляващата Демократическа партия Мариан Лупу се отказа от състезанието в сряда с обяснението, че така запазва шансовете на Молдова за проевропейска ориентация. Според Санду обаче това е маневра за увеличаване на шансовете на Додон.Въпреки че МВФ и ЕС замразиха помощта за страната, правителството, дошло на власт на фона на улични протести през януари очаква скоро да получи от Фонда 180 млн. долара. Според управляващите това е доказателство, че реформите дават резултат.


title: Задача номер 1 пред новия испански кабинет: да навакса 10-месечното изоставане

maintext:
По-рано днес испанският крал официално даде мандат на Мариано Рахой (вдясно) за съставяне на кабинет.
Временно изпълняващият длъжността лидер на социалистите Хавиер Фернандес обяви, че партията му няма да подкрепи предложения от Народната партия бюджет.
Само няколко дни делят Испания от съставянето на ново правителство след продължила 10 месеца политическа криза. Но за бизнеса това време може да се окаже прекалено дълго, пише "Ройтерс".Премиерът от Народната партия Мариано Рахой остана начело и след проведените два пъти парламентарни избори , но като временно изпълняващ длъжността нямаше пълни правомощия.Днес крал Фелипе VI очаквано му връчи мандат за съставяне на правителство – стъпка, възможна, след като в неделя социалистите от PSOE решиха да гласуват с "въздържал се" на вота на доверие на водено от Рахой правителство и така на практика да сложат край на продължителната безизходица.Но още неформирано, пред новото правителство стоят купища натрупани за решаване проблеми.Такива са например назначаването на 44 нови посланици, ратифицирането на 64 международни спогодби, както и подновяването на усилията за преследване на бизнес интереси в чужбина – нещо, останало на заден план през последната 1 година.Така например тъй като след сключването на споразумението за ядрената програма на Иран не се състояха официални посещения на испански политици в Ислямската република, бизнесът в иберийската страна се превърна само в страничен наблюдател на отварянето на близкозиточната държава."Испания не само губи присъствие и тежест на международната сцена, тя спира растежа и създаването на работни места", гласи вътрешен доклад на външното министерство, видян от "Ройтерс".Дори и споразумения, сключени от Рахой преди да изгуби парламентарното си мнозинство, все още не са официално подписани. В това число и договор за удължаване с 10 години на сътрудничеството с НАСА относно оперирането на сателит, разположен в покрайнините на Мадрид, който подпомага междупланетни космически мисии.Испания рискува да бъде глобена, защото не прилага редица европейски директиви – като например за регулацията на продажбата на експлозиви. Страната все още не се е признесла и за участието си в ключови проекти като новата банка за развитие, базирана в Китай, или в споразумението от Париж за намаляване на вредните емисии в атмосферата.Дори и по-простите задачи изискват месеци работа.Така например през 2015 г. Народната партия на Рахой прие нов закон за закрила на детето, но така и не разработи допълнителни разпоредби. Според редица агенции това затруднява осиновяването в чужбина."Дори и когато имаме ново правителство, нещата няма да се случат автоматично", обяснява Сусана Моралес. Нейната благотворителна организация "Family in colours" е загубила разрешителните си за работа в Бразилия и Хаити, тъй като документите й не са били подпечатани в Мадрид.Преди още да се е опитал да прокара собствена политика – като въвеждане на данъчни облекчения и допълнителни промени в пазара на труда, улесняващи наемането на постоянен договор – Рахой ще трябва да се справи с предизвикателствата, отправени му от политически опоненти.Опозиционните партии вече се обединиха в протеста си срещу непопулярен законопроект за възобновяеми източници на енергия. Според тях предлаганите мерки са в ущърб на домакинствата, искащи да използват енергията от соларни панели. Опозицията се противопоставя и на промени в закона за образованието.Политическата безизходица затрудни и намирането на адекватен отговор на стремежите на богатата автономна област Каталуня за провеждане на референдум за независимост догодина.Като основен приоритет пред Рахой се очертава изготвянето на бюджет за 2017 г. - сериозно изпитание за способността на едно правителство на малцинството да прокарва реформи в силно фрагментирания испански парламент.За да избегне санкция от Европейската комисия , Испания трябва да съкрати с 5 млрд.евро публичните си разходи, а нови мерки за икономии вероятно няма да се посрещнат добре от опозиционните леви формации.Днес, след като крал Фелипе VI официално връчи мандат на Рахой за съставяне на рпавителство, социалистите обявиха, че няма да подкрепят какъвто и да е бюджет, изготвен от едно дясноцентристко правителство.Политическата ситуация в Испания намира добро обобщение в думите на Хосе Мануел Гонсалес Парамо, професор по икономика и член на изпълнителния борд на банка BBVA: "Следващото правителство ще е слабо, но ще има силен коз – постоянната заплаха от нови избори".

fasttext_language: bg


description: Допреди дни очакванията бяха министрите да подпишат споразумението и то да бъде окончателно парафирано на церемония в Брюксел на 27 октомври на срещата на върха ЕС-Канада. Но в петък местният парламент във Валония – френскоезичната част на Белгия – реши, че няма да даде подкрепата си на централното правителство, за да подпише сделката. Този ход дойде малко, след като германският конституционен съд се произнесе в полза на CETA.

title: Министрите на търговията на ЕС обсъждат бъдещето на споразумението с Канада

maintext:
Протест в София срещу споразумението за свободна търговия с Канада.
Фотограф: Георги Кожухаров
Министрите на търговията в ЕС се събират днес, за да обсъдят бъдещето на споразумението за свободна търговия с Канада, известно като CETA.Допреди дни очакванията бяха министрите да подпишат споразумението и то да бъде окончателно парафирано на церемония в Брюксел на 27 октомври на срещата на върха ЕС-Канада. За да влезе в сила, подписи трябва да поставят всички 28 държави членки на ЕС, след което документът трябва да бъде ратифициран от националните парламенти.Но в петък местният парламент във Валония – френскоезичната част на Белгия – реши, че няма да даде подкрепата си на централното правителство , за да подпише сделката. Този ход дойде малко, след като германският конституционен съд се произнесе в полза на CETA.Вчера френският министър на земеделието Стефан льо Фол защити споразумението за свободна търговия, заявявайки, че то предлага гаранции и следователно трябва бъде приложено, ден след поредица от демонстрации срещу договора.CETA "бе подписано с условия, особено в земеделието, тъй като това бе залог", подчерта министърът пред телевизия "Франс 3".Проектоспоразумението "ни дава гаранции, необходими за това, което сме поставили като правила". То "трябва да бъде приложено със зачитане на всички правила, които сме определили", добави Льо Фол.Франция на няколко пъти изрази несъгласие с аналогичното споразумение със САЩ – TTIP , но спрямо CETA позицията на Париж е положителна.В неделя стотици хора в Мадрид и десетки хиляди във Франция протестираха срещу търговските споразумения на ЕС със САЩ и Канада.По улиците на Париж и още 35 френски града излязоха над 40 000 души.Демонстрантите призоваха властите да последват примера на съседна белгийска Валония. Франция вече преустанови преговорите със САЩ, но ги продължава по проекта с Канада, който премиерът Манюел Валс намира за "юридически уравновесен".Протест имаше и в българската столица София Споразумението предвижда отмяна на митата на почти всички категории стоки.


description: "Сега ситуацията се обърна и имаме по-силен мъжки състав. Ние сме малка страна и е трудно да бъдем на високо ниво и при двата пола", каза председателят на федерацията Екатерина Дафовска.

title: Биатлонистите се надяват на максимален брой квоти за Пьончан 2018

maintext:
Председателят на федерацията Екатерина Дафовска заяви, че е по-голяма възможността четири квоти да се вземат при мъжете
[LAP.bg]
Основната цел пред българските биатлонисти през идния сезон е спечелването на максимален брой квоти за зимните олимпийски игри в Пьночан през 2018 г. Това заяви председателят на федерацията Екатерина Дафовска месец преди първия старт от Световната купа.Максималният брой квоти е по четири при жените и мъжете, като за целта са необходими класирания сред първите 20."Минаха летните олимпийски игри и сега е ред да се обърне внимание и на зимните спортове. Повече възможности за четири квоти имаме при мъжете, но се надявам и при жените да успеем да вземем максимума", каза Дафовска.Тя припомни, че в Сочи 2014 България имаше само една състезателка. "Ако в Пьончан се класират две дами, пак ще бъде напредък. Сега ситуацията се обърна и имаме по-силен мъжки състав. Ние сме малка страна и е трудно да бъдем на високо ниво и при двата пола", обясни олимпийската шампионка от Нагано 1998.Един от двамата водещи биатлонисти в последните години - Владимир Илиев, си постави за цел да подобри представянето си от миналата година."Амбицията ми е всеки следващ сезон да бъде по-добър от предишния. През миналия сезон не участвах в някои стартове заради контузия и сега, ако съм здрав, ще бъда по-напред в генералното класиране. В съвременния биатлон всичко е възможно - може да си 60-и, може и първи", каза Илиев.


description: Етиопци са големите победители в тазгодишното издание на софийския маратон.

title: Фотогалерия: Над 2000 души бягаха в 33-ия маратон на София

maintext:
1/16 снимки в галерията Гудета Бирату спечели 33-о издание на лекоатлетическия маратон на София, а Белайнеш Игезу допълни триумфа на Етиопия с първо място при жените.
Бирату, който преди година завърши трети, постигна третото най-добро време в историята на софийския маратон - 2,15:46 часа. Игезу спечели при дамите с резултат 2,39:39 часа.
Фотограф: Юлия Лазарова


description: Въпреки срещите, протестиращите миньори останаха на 500 м под земята и отказаха да напуснат работа в знак на протест срещу забавянето и намаляването на заплатите и лишаването им от социални придобивки

title: След протеста на миньорите в "Бобов дол" работна група ще обсъжда проблемите им

maintext:
Снимката е архивна
Фотограф: Надежда Чипева
На среща със синдикатите в Мини "Бобов дол" днес е било взето решение за създаване на работна група, която ежеседмично да обсъжда проблемните въпроси във "Въгледобив Бобов дол" и да подготви работна програма за запазване на трайните работни места. Това съобщи БТА, като се позова на представители на ръководството на мините, където от днес сутринта миньори от рудник "Бабино" протестират под земята На срещата е решено да се направи преизчисление на работните заплати, съобразно добива, и да бъдат допълнително уточнени дължимите суми за заплати. Днес са били платени и над 62 хил. лева за ваучери за храна. От ръководството на мините са уверили, че са гарантирани реално изработените възнаграждения на всички работници, оставащи на работа до окончателното затваряне на рудник "Бабино". По данни на синдикатите предстои съкращаване на около 600 души от рудника, заради оскъпяването на добива на въглища.Въпреки срещите, протестиращите миньори от първата смяна на рудник "Бабино" останаха на 500 м под земята и отказаха да напуснат работа в знак на протест срещу забавянето и намаляването на заплатите и лишаването им от социални придобивки - изплащане на храна и транспорт.Колегите им, които останаха днес навън, заявиха, че ги подкрепят и ще останат пред централата на мините, докато не бъдат изпълнени исканията им. Те са събрали пари помежду си и са спуснали храна и вода на стачкуващите под земята свои колеги.


description: Най-голямата мрежа за късометражно кино, представена у нас - Future Shorts, ще покаже в София и Варна специална селекция от творби, създадени през 2015 и 2016 г. Селекцията, озаглавена "Есен", включва девет експериментални, документални и игрални късометражни филми от цял свят.

title: Мрежата за късометражно кино Future Shorts представя девет филма в София и Варна

maintext:
ПРОГРАМА
ЕГО
Реж. Николас Провост /Белгия/3 мин./Експериментален 2015
Психоделично пътешествие в дълбините на космическото пространство.
СПУТНИК
Реж. Ноел Лузен/Нидерландия/Драма/10 мин./
Сам катастрофира със своя мотопед в известния подвижен бар за сандвичи на Жил - Спутник в Ничията земя. Сам започва работа в Спутник, но точно срещу бара се намира бордей със съблазнително момиче, което има нужда от помощта му.
ПРОСЛУШВАНЕ
Реж. Ловиза Сирен/Швеция/14 мин./ 2015
Ролите между мъжа и жената са оспорени, когато група актьори са помолени от жена режисьор да правят неща, от които не се чувстват комфортно.
БЕЗ ПОСОКА
Реж. Ева Вагнер/Великобритания/4 мин./анимация 2016
Рустер и Оул се срещат онлайн и решават да изкарат нощта заедно. Но какво се случва, когато реалността не оправдава очакванията.
ЛЮБОВ
Реж. Река Буси/Франция, Унгария/14 мин./анимация 2016
Същества от далечна слънчева система изследват смисъла на любовта в три части.
АКО МАМА НЕ Е ЩАСТЛИВА, НИКОЙ НЕ Е ЩАСТЛИВ
Реж. Миа Долс де Джонг/Нидерландия/25 мин./документален 2014
Мистериозни съответствия се появяват, когато майка и дъщеря решават да изследват историята на жените в тяхното семейство.
ТЕХНИКА
Реж. Седрик Ришер, Куентин Курта/3 мин./музикално видео 2016
Миа Лан изследва човешките навици в един енергичен и изнервящ музикален клип.
СПЕЦИАЛНИЯТ
Реж. Ламин ОО/Мианмар/7 мин./документален 2015
Филмът разказва историята на местния рибар Мийн Люин, който работи на пазара в Янгон и има една голяма страст – футболния отбор "Челси".
НАД
Реж. Джон Трелфол/Великобритания/14 мин./2015
Обратен хронологичeски ред на историята разказва какво се е случило в една нощ в тих крайградски квартал.


description: Още от февруари 2015 г. белгийската полиция е притежавала записи от подслушване на разговори между хора с връзки с терористи и Салах Абдеслам, който единствен от нападателите оцеля в Париж и сега е във френски арест. Поради липса на наличен персонал работата по записите била преустановено.

title: Недостиг на кадри не позволил на белгийската полиция да предотврати атентатите в Париж

maintext: Белгийската полиция е имала 13 възможности да разкрие авторите на атентатите от 13 ноември в Париж, още преди атаките им да убият 130 души и ранят над 400, се казва в доклад на белгийска федерална парламентарна комисия, цитиран от "Франс прес" и ДПА. Документът е поверителен, но откъси от него се появиха във фламандския вестник "Де Тийд".В тях се казва, е още от февруари 2015 г. белгийската полиция е притежавала записи от подслушване на разговори между хора с връзки с терористи и Салах Абдеслам, който единствен от нападателите оцеля в Париж и сега е във френски арест. Поради липса на наличен персонал работата по записите била преустановена.От 13-те пропуснати възможности 6 са поради липса на персонал. Белгийската полиция също така пренебрегнала запитване на испанските власти относно брата на Абдеслам - Брахим, който се взриви в кафене в Париж на 13 ноември миналата година.Белгийският отговор на испанското запитване дошъл чак след седмица. Информациите за камикадзето Билал Хадфи не са били проучени в продължение на 6 месеца пак заради липса на следователи.


title: Икебана - Dnevnik.bg

maintext:
Спонтанна "икебана", която си направих за рожденния ден под влияние на интересната публикация в медията за изложба на творби, поместена преди дни.
Икебана в... задния двор. Там цвърчеше и барбекюто за Денят на независимостта в едни по-добри години.
Фотограф: тулса


title: Жертвите на урагана "Матю" на Хаити са над 300, стихията се приближава към Флорида

maintext:
Разрушени от урагана "Матю" къщи в Хаити.
Хаитянски местни представители съобщиха, че жертвите на урагана "Матю", преминал по-рано тази седмица през Хаити, са 339, предадоха "Ройтерс" и "Франс прес", цитирани от БТА. По-рано тази нощ местни медии съобщиха за 264 жертви на урагана в страната."Матю" се приближава към американския щат Флорида. Той е от четвърта степен по петстепенната скала на Сафир-Симпсън за мощността на ураганите. Ветровете му са със скорост от 215 километра в час. Това е първият мощен ураган, който се очаква да удари директно САЩ от над 10 години, отбелязва "Ройтерс".Американският Център за ураганите предупреди за потенциално катастрофални последици от урагана. Според центъра това може да е най-мощната стихия, ударила североизточните части на щата Флорида от 118 години насам. Очаква се ураганът да предизвика вълни с височина от 3.35 метра покрай крайбрежието на щата. Има риск той да предизвика и убийствени наводнения не само във Флорида, но и в щатите Джорджия и Южна КаролинаУраганът по последни данни се намира на 170 километра югоизточно от Кейп Канаверъл във Флорида, допълва "Франс прес". "Матю" се придвижва със скорост от 20 километра в час и се отдалечава от Бахамите. Очаква се той да мине много близо или дори директно над източното крайбрежие на Флорида по-късно днес, допълва агенцията.Преди това "Матю" нанесе огромни щети в най-бедната американска страна - Хаити. Най-тежко положението е в югозападната част на страната и по-специално в град Жереми, в който 80 процента от сградите са изравнени със земята. Градът е с население 30 000 души. Крайбрежният град Ле Кайес, който е по на юг също е пострадал тежко от бурните ветрове и проливните дъждове.Ураганът премина и в Доминиканската република, където отне живота на четирима души, допълва "Ройтерс". Щетите от "Матю" на Бахамите все още се оценяват. Ураганът мина и през източните провинции на Куба.Заради приближаването на "Матю" към САЩ беше издадена заповед за евакуацията на над 2 милиона души, от които над 1.5 милиона са в щата Флорида, допълва "Франс прес". Над 1 милион души получиха заповед за евакуация в Южна Каролина. Заповеди за евакуация има издадени и за жителите на шест окръга на Джорджия. Извънредно положение е обявено за щатите Флорида, Южна Каролина и Джорджия. Атракционните паркове на компанията "Дисни" във Флорида бяха затворени, което е рядкост. За град Дейтона бийч и окръг Волузия във Флорида беше обявен комендантски час, който е в сила от 4 ч. по Гринуич местно време. Мярката ще продължи до 11 ч. по Гринуич на 8 октомври. Във Флорида са мобилизирани 3500 военни от Националната гвардия, за да помагат за справяне с последиците от урагана. А 4000 допълнителни гвардейци са поставени под тревога.Източно от урагана "Матю", в Атлантическия океан депресията "Никол" се превърна в ураган вчера. Тя бързо набра сила и стана от втора категория. Ветровете на "Никол" са със скорост 165 километра в час. Засега ураганът не застрашава обитаеми зони.


title: Кристалина Георгиева: Доказала съм, че мога да свърша и най-тежката работа

maintext: Европейският комисар Кристалина Георгиева, която се включи със закъснение в надпреварата за следващ генерален секретар на ООН, заяви в интервю за "Асошиейтед прес", че да стане първият ръководител на организацията от Източна Европа и първата жена на този най-висш дипломатически пост в света би показало всеобхватността и универсалността на Обединените нации, предаде БТА.Българският дипломат и бивш вицепрезидент на Световната банка изтъкна обаче преди днешното й изслушване пред Общото събрание на ООН , че най-голямо значение имат нейните умения и решимост, които ще приложи на този пост."Ясно определям посоките. Гледам напред с яснота. Умея да убеждавам. Имам своите разбирания и мога да убеждавам хората в тях. Имам сериозни управленски умения и съм доказала, че колкото и да е трудна дадена задача, мога да я изпълня докрай", увери Георгиева, която е европейски комисар за бюджета и човешките ресурси и заместник-председател на Европейската комисия (ЕК).Тя посочи, че е имало "елемент на изненада", когато българският министър-председател Бойко Борисов я е помолил да влезе в надпреварата, след като е оттеглил подкрепата на правителството за генералния директор на ЮНЕСКО Ирина Бокова , също от България."Позамислих се малко, защото си дадох сметка, че процесът е толкова напреднал. Но после си помислих също: Ако не се включа, как ще знам дали имам шанс или не. За да разбера, трябва да се включа", каза Георгиева.Като човек, който влиза в надпреварата на по-късен етап, тя признава, че е в "неизгодно положение", защото има по-малко време да се представи."Моята работа е да се представя възможно най-добре и да се надявам, че ще бъда оценена по заслуги, а не по продължителност на кампанията", заяви Георгиева.Откакто беше номинирана за генерален секретар на ООН, тя каза, че двама източноевропейски кандидати, които отпаднаха от надпреварата - бившият външен министър на Хърватия Весна Пусич и външният министър на Черна гора Игор Лукшич, са я подкрепили заедно с правителствата на Унгария и Латвия.Според нея регионалното представителство и равенството на половете са важни, защото "ООН е най-всеобхватната организация, която имаме".Досега не е имало генерален секретар на ООН от Източна Европа и държавите от региона настояват, че е техен ред за това. Също така се води кампания за избиране на първата жена начело на организацията."Принципът на универсалността основателно се цени високо. Но не значи ли това, че всички региони по света би трябвало да могат да видят себе си там горе на върха на организацията ? И няма ли да бъде наистина справедливо половината от населението на планетата, което още не се е виждало там, да може да го направи?", заяви Георгиева.Тя каза, че ако стане генерален секретар на ООН, неин спешен приоритет ще бъде да работи на всички нива за уреждане на конфликта в Сирия, да превърне в приоритет предотвратяването на конфликти, да изпълни целите за развитие на ООН за 2030 г. и Парижкото споразумение за борба с климатичните промени и да подходи "по-енергично" към реформирането на ООН.


description: Липсата на съществена разлика в разхода на гориво, повишената сигурност и големият избор от модели с xDrive прави системата популярна сред клиентите

title: Защо над 80% от клиентите на БМВ в България поръчват 4х4

maintext:
Двойното задвижване повишава сигурността на автомобила на суха настилка, като прави управлението й още по-спортно
[БМВ груп България]
са оборудвани със системата xDrive за задвижване на четирите колела, докато в световен мащаб делът им е над 50%.
От БМВ отчитат, че една от причините за популярността на системата e, че тя не се влага само в SUV-моделите, маркирани с Х, но и в почти всички серии - от първа до седма. Германската компания предлага общо 119 модела с xDrive в 12 серии, включително в гамата на M, i и i Performance, след като в последните години насочи технологията и в комбинация с хибриден задвижващ тракт и платформа с предно задвижване.
SUV моделите на БМВ с маркировка Х по традиция ползват xDrive за по-трудните терени
[БМВ груп България]
Баварският производител влиза в сегмента на автомобилите с четири задвижващи колела за пръв път преди повече от 30 години.
само на лед и сняг, сега благодарение на бързите си реакции, тя осигурява по-висока сигурност при лошо сцепление (мокра настилка, листа, пясък), както и в критични ситуации на пътя. Системата повишава и пъргавината на автомобила, като чрез променливото разпределение на мощността между предната и задната ос противодейства на недозавиването и презавиването и на практика я прави полезна през цялата година.
Системата е особено ценна при влажно време, когато сцеплението с пътната настилка е намалено
[БМВ груп България]
, която за първи път влезе в употреба през 2003 г. в Х3,
В този случай към оста със сцепление може да бъде подадена до 100% от мощността
Когато сензорите разпознаят опасност от недозавиване при висока скорост в завои при суха настилка мощността се подава от предните колела към задните още преди изобщо да е настъпило нестабилно състояние на автомобила. От друга страна, при презавиване – т.e. при твърде висок задвижващ момент към задните колела - мощността се насочва напред.
Системата вече е вградена в 119 модела на БМВ, включително M Performance, i Performance и на спортния plug-in хибрид БМВ i8.
[БМВ груп България]
При равномерно движение xDrive подава 40% от мощността към предната ос и 60% към задната. Когато поради различно сцепление на отделните колела (например мокра настилка, кал, сняг, лед) или промени в ситуацията на пътя (например прекалено висока скорост в завой) условията се изменят, сензорите на DSC го разпознават. От данните - скорост, ъгъл на завъртане на волана, сцепление на колелата, управляващ блок изчислява подходящото разпределение на мощността между осите. Това разпределение е променливо, като до 100 % от цялата мощност могат да бъдат насочени към една от осите.
Автомобил с двойно задвижване или без него? При избора въпросът обикновено е финансов, а не заради съмнения в смисъла от наличието й - първо при купуване на автомобила и след това заради очаквания по-висок разход на гориво.При клиентите на БМВ обаче вероятно този избор вече е решен, ако се съди от данните за България. Компанията отчита, че над 80% от продадените в България автомобилиДруга от основните причини хората масово (до 88% от продажбите) да предпочитат 4х4 е, че вече няма съществена разлика в теглото на автомобила и съответно разхода на гориво. Това бяха по-ранни недостатъци, които караха хората да се колебаят дали да се възползват от система, която разглеждаха повече като екстра.През годините усъвършенстването на качествата й променя и цялостната философия за притежаването на 4х4 задвижване.Ако в миналото се смяташе, че е полезна предимно наСистемата xDriveдейства, като насочва мощността към оста с по-добро сцепление с пътната настилка. Затова автомобилите - независимо дали SUV или от гамата на леките коли, могат стабилно и бързо да потеглят по хлъзгава и стръмна отсечка дори и когато едната ос е изцяло върху лед.В основата на управлението на системата са физичните закони, според които едно колело винаги и в зависимост от степента на триене между пътя и гумата трябва да пренася определена сила. Поради това, при достигане на границите на сцеплението на предната ос (например при недозавиване), задвижващата сила трябва да бъда намалена, за да може автомобилът да следва курса си. Чрез екстремно бързото и своевременно разпределение на мощността се постига баланс между силите при завиване и на задвижване, за да може към предните колела да бъде подадена максимална мощност.При базовата xDrive на моделите със задно задвижване раздатъчната кутия с електронно управление е разположена зад трансмисията, приблизително в средата на автомобила. При автомобилите на новата платформа с предно задвижване (БМВ Серия 2 Актив Турър, БМВ Серия 2 Гран Турър, БМВ X1) компонентите са монтирани по друг начин. При тях двойното задвижване се състои от т. нар. PTO (Power Take Off, ъглов редуктор) на основната трансмисия, който отклонява задвижващия момент към задната ос. След това чрез т. нар. Haldex съединител в диференциала на задния мост необходимата мощност се подава към задните колела.


description: Министерството използва своя наредба, за да заобиколи законодателството в областта на културата.

title: За Рашидов Божидар Димитров е незаменим, няма да има конкурс за НИМ

maintext:
Фотограф: Цветелина Белутова
НИМ - да, няма конкурс, защото никой не познава до кътните зъби НИМ. Изключителен, работоспособен човек е, има нужда от човек, който разбира тази материя, това един от най-тежките ни музеи."
Така, без да споменава името на Божидар Димитров, министърът на културата Вежди Рашидов отговори на депутати защо от 2007 г. няма конкурс за директор на Националния исторически музей. На парламентарен контрол министърът бе запитан защо за редица важни постове не се организира конкурс, въпреки изискванията в два закона. От отговора се разбра, че Рашидов не смята да се съобразява с разпоредбите, защото конкурсите създават "драми", а личната му преценка е по-добра.
Директори завинаги
Вежди Рашидов и Божидар Димитров
Фотограф: Красимир Юскеселиев
Кодекса на труда
"ОтносноДепутат от Реформаторския блок попита министъра защо заобикаля двата основни закона в културата, според които директорите на културни институти се избират с конкурс за мандат от максимум 5 години. Музикалното училище "Любомир Пипков", където такава процедура не е извършвана от 23 години, и НИМ са най-драстичните примери, като в случая с Божидар Димитров, който е в пенсионна възраст, е имало само един конкурс през 2007 г. Директорът на НИМ, който периодично прави изказвания в подкрепа на властта от трибуната на научната институция, е и в пенсионна възраст, а публичното му поведение накара над 2300 души да призоват да бъде освободен Отделно редица институции се управляват от "изпълняващи длъжността директори", назначени пряко от министъра "до конкурс", които остават с години - като в обвинявания в корупция Национален институт за недвижимо културно наследство . Аналогична е ситуацията с Филмовия център Софийската филхармония и други ключови институции, където конкурси се проведоха, но "никой не събра необходимия брой точки", т.е. отново завършиха със служебна победа. Така Филхармонията парадоксално се озова с директор, който не бе достатъчно квалифициран според конкурса, но бе назначен от министъра. Непрозрачността на конкурсните процедури и съмненията около нарочното им проточване са тема на едни и същи въпроси към Рашидов от една година насам.Можех, но не го направих и ще ви обясня защо", каза министърът. Според него в България имало тежък проблем с менажирането в изкуствата, защото нямало институт, който да подготвя кадри, а "не всеки културтрегер" ставал за управленец. "Тези конкурси колкото и да са демократични, създават големи трудности. Дори конкурсното начало в културата е вредно. Защото кодекса на труда, четири години, драми аз не искам никого да уволня, да му търся кереза", продължи Рашидов. Според него важно било хората в институтите да са мотивирани и спокойни, а с конкурсите можело да се изберат "некадърни" хора. Затова те се обявявали по усмотрение на министерството. "Музикалното училище. Помолих да изчакат още два месеца, пенисонира се жената, цял живот е работила честно и почтено и един добър директор", илюстрира логиката си той.Юридически министерството дава едно и също оправдание от година насам. В отговор на питане от октомври 2015 г. то посочва, че Божидар Димитров заема поста си на основание на чл. 68 от Кодекса на труда - срочни трудови договори се сключват "за работа на длъжност, която се заема с конкурс - за времето, докато бъде заета въз основа на конкурс". Според Закона за закрила на културата обаче "Правоотношенията на директорите на държавни културни институти възникват въз основа на конкурс съгласноза срок от 4 години, освен ако друго не е предвидено в специален закон". А Законът за културното наследство уточнява, че правоотношенията с директорите на музеи възникват въз основа на конкурс за срок от 5 години, организирани съгласно наредба на Министерството. В тази наредба от 1997 г. няма срок за обявяване на конкурси, казва Рашидов. Така той се възползва от съчинен от Министерския съвет текст, за да заобиколи волята на законодателя.


description: В шведския език вече има дума, която описва точно интимна връзка, в която двамата души делят жилището си, но нямат брак.

title: Живеете заедно, но нямате брак - как се нарича това?

maintext: Все повече хора живеят с интимния си партньор, без да сключват брак с него. Но тогава какъв им се пада той, пита изданието Science of Us . "Приятелка" или "приятел" звучи сякаш още сте подрастващи, а ако не сте женени, не можете да кажете "съпругът" или "съпругата". "Партньор" е приемливо, но се отнася по-скоро до общ бизнес, а не до семейство.Швеция идва на помощ – в шведския език вече има дума, която описва точно интимна връзка, в която двамата души делят жилището си, но нямат брак. Тя е "самбо" - смесица от samman ("заедно") и boende ("домакинство"), освен това има в новата си конотация индикира и една стъпка по-сериозна връзка от "приятеля/приятелката ми".Степенуването на интимните отношения е част от американската култура, но това явление още си няма име в английския език, обяснява за Science of Us Маркус Седерстрьом, докторант по шведска култура в Университета на Уисконсин-Мадисън. "Първо излизате заедно, после човекът се превръща в постоянния ви приятел или приятелка, после заживявате заедно. "Самбо" е именно тази стъпка."Освен това в шведския са се нароили нови думи и за друг тип отношения - särbo е интимен партньор, с когото не сте в едно домакинство, но приемате връзката си по-сериозно, отколкото ако просто сте "гаджета"; kombo е приятел и съквартирант едновременно, а mambo – родител, с когото живеете заедно.


description: Обществената поръчка за възстановяване и обновяване на площад "България" пред НДК е възложена от Столичната община и е с прогнозна стойност 5 млн. лв. Цената предложена от "Джи Пи груп" - 2 489 979 лв. без ДДС и включени 20% непредвидени разходи.

title: "Джи Пи груп" е предложила най-ниска цена за нов ремонт на площада пред НДК

maintext:
Гранитните плочи пред НДК
Фотограф: Цветелина Белутова
Свързваната с шефа на "Лукойл България" Валентин Златев компания "Джи Пи груп" най-вероятно ще спечели обществена поръчка на стойност
за възстановяване и обновяване на парка пред Националния дворец на културата (НДК). Ценовите оферти на четирите допуснати кандидата бяха отворени днес, като тази на "Джи Пи груп" е за
пл. "България" пред НДК е Столичната община. Поръчката бе обявена на 18 март, а крайният срок за подаване на оферти е бил 11 април. Тогава обаче беше получена само една оферта.
СК-13 ПЪТСТРОЙ" АД, бе глобен от Столичната община.
Поръчката за възстановяване и обновяване на площад "България" е с обща прогнозна стойност 5 млн. лв., като половината от тях са за предвидените разходи по ремонтните дейности. Останалите 2.5 млн. лв. ще бъдат изплатени на изпълнителя при необходимост от повторение на ремонта "не по-късно от три години от възлагането на поръчката".
Изпълнителят на поръчката трябва да извърши разбиване и отстраняване на съществуващата гранитна настилка, отводняване, поставяне на хидроизолация и дренажна система на прилежащите зелени площи, поставяне на нови гранитни плочи, бордюри, стъпала, облицовки.
Заданието включва още изграждане на нов парапет около фонтана, изграждане на нови парапети на стълбищата към подлеза. Пешеходни пътеки на бул. "Фритьоф Нансен" с кръстовището с бул. "Васил Левски", както на кръстовището между булевардите "Витоша" и "Скобелев" също трябва да бъдат изградени от избраната фирма.
Настилката на пл. "България"
Фотограф: Цветелина Белутова
за реконструкция и рехабилитация на общински пътища и реконструкция и подмяна на водопроводна мрежа в община "Сливница". Поръчката е била възложена през 2014 г. а договорът за изпълнения проект е подписан на 10.06.2016 г.
Георги Василев Василев и Стефан Тотев.
ва участъка от автомагистрала "Хемус" на стойност 1 мрлд. лв. поради "витаещи съмнения", че зад едната печеливша фирма - "Джи Пи груп", стои именно генералният директор на петролната компания Валентин Златев. Тогава ръководството на компанията обяви, че няма връзка със строителната фирма. "Джи Пи груп" е фирмата, построила бензиностанциите "Лукойл" в България.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
на стойност 5 млн. лв.2 489 979 лв. без ДДС.Възложител на обществената поръчка за ремонт наВ началото на тази година заместник-кметът на София Мария Бояджийска обяви, че за нов ремонт на площада ще бъдат заделени още 5 млн ., с които да бъдат поправени проблемите с хидроизолацията и подмяна на настилката. Няколко месеца преди това официално приключи мащабен ремонт на същото пространство на стойност над 12 млн. лв., който включваше и подмяна на плочите.Малко след приключването на ремонтните дейности паркът пред НДК потъна във вода след проливни дъждове . За некачествения ремонт изпълнителят на проекта - "Критериите за оценка в тази поръчка са два - ценова оферта и техническо предложение. Ценовата оферта е с тежест 40 точки, а техническото предложение - 60 точки.До участие в конкурса са били допуснати три дружества - "Гелак", "Калистратов груп" и "Джи Пи груп", както и едно сдружение - "БГ-АВС Инженеринг-НДК" ДЗЗД. Цената, предложена от "Джи Пи Груп" - 2 489 979 лв. без ДДС и включени 20% непредвидени разходи, е под максималната допустима стойност на поръчката - 2.5 млн. лв. Дружеството е получило и максималния брой точки от предварителното оценяване - 60.Единствената по-ниска оферта - 2 428 981 лв. без ДДС, е от "БГ-АВС Инженеринг-НДК". Сдружението обаче е получило едва 35 точки от предварителното оценяване, което прави "Джи Пи груп" най-вероятния победител. Офертите, предложени от "Гелак" и "Калистратов груп", са съответно за 4 058 312 лв. без ДДС и 3 811 081 лв. без ДДС.Тези обстоятелства сочат, че Столичната община ще повери ремонта на пл. "България" на "Джи Пи груп" - една от най-големите строителни фирми, със значителен опит в спечелването на обществени поръчки. За последните шест години със самостоятелно участие или чрез сдружения фирмата е получила над 500 млн. лв. държавни средства, разпределяни на принципа на обществените поръчки.Последната е за близо 6 млн. лв.Справка в Търговския регистър показва, че през месец юли "Джи Пи груп" ООД се е преструктурирало в акционерно дружество с капитал от 6 млн. лв. Няма промяна в адреса на управление - бул. "Черни връх" 59, където допреди настаняването на дружеството се помещаваше "Лукойл България". С най-голям дял в акционерното дружество е Георги Василев-Житенски (от село Житен, край София, откъдето произхожда Василев), а негови партньори саВ началото на тази година премиерът Бойко Борисов нареди да бъдат прекратен търг за д


description: За това призовава Европейската асоциация на съдиите (ЕАС) в писмо от президента на организацията Хосе Игреха Матос до председателката на парламента Цецка Цачева, премиера Бойко Борисов и правосъдната министърка Екатерина Захариева.

title: Европейски съдии призоваха декларирането на членство в съсловни организации да отпадне

maintext:
Основният говорител на идеята, че членството трябва да се декларира, беше депутатът от ДПС Четин Казак. Неговият основен аргумент беше - че така ще е ясно кой формира мнозинствата в общите събрания на съдиите. "Нека е ясно коя организации се опитва да надделее", заяви Казак.
Фотограф: Анелия Николова
Европейската асоциация на съдиите (ЕАС) призова в писмо до българските власти записаното с измененията в закона за съдебната власт от лятото задължение за деклариране на членството в професионални организации да отпадне.Писмото е подписано от президента на организация Хосе Игреха Матос, който пише, че "изискването за деклариране на такова членство пред Висшия съдебен съвет — органът, отправящ препоръки и взимащ решения относно кадровото развитие на съдиите — има сковаващо действие, което възпира упражняването на това право".В писмото се припомня, че правото на съдиите да членуват в професионални сдружения"Новият закон, като не предвижда изключение за декларирането на членство в професионални сдружения на съдиите, влиза в противоречие с целите на Плана за действие за независимост на съдебната власт на Съвета на Европа, съгласуван в София на 21 април 2016 г. Това е така, защото Действие 2.1 изисква предприемането на стъпки за укрепване на магистратските организации с цел защита на независимостта на съдебната власт", пишат още от организацията.Според Хосе Игреха Матос няма ясно основание включването на подобна задължение. Защото членството на съдиите в професионални организации не влиза в противоречие с тяхна правораздавателна функция по разглеждани дела. "Извън предвиденото в този закон съществува общо задължение за деклариране на частен интерес, имащ отношение към решаваните спорове", пише още в писмото."При тези обстоятелства включването на задължението за деклариране на членството в професионални сдружения на съдиите в обхвата на ЗСВзавършва писмото, в което се призовава за изменение на закона с цел изключване на професионалните сдружения на съдии от приложното му поле.


description: Хората си искат циганите с шарените кърпи и кристалните топки, а не с докторски степени. Ние, ромите, имаме култура на хиляда години. Въпросът е как да разкажем за това, как да преподаваме собствената си история. Не някой друг, а ние самите

title: Ян Ханкок: Нищо за нас без нас

maintext:
[Портал Култура]
Ние, ромите, имаме култура на хиляда години. Въпросът е как да разкажем за това, как да преподаваме собствената си история. Не някой друг, а ние самите - думите са на международно известния преподавател и активист академик Ян (Янко) Ханкок. Той е с ромски произход, роден е в Лондон през 1942 г. През 1971 г. завършва Лондонския университет с докторска степен по лингвистика на Факултета по ориенталски и африкански науки. Година по-късно започва работа като преподавател в Тексаския университет, САЩ, където през 1984 г. става професор. Ханкок е автор на множество статии и книги на теми, свързани с ромския език и култура ("The Pariah Syndrome", 1987 г., счита се за един от основните документи за ромския холокост и ромското робство, "We Are the Romani People: Ame Sam e Rromane Džene", 2002 г., "Danger! Educated Gypsy: Selected Essays", 2010 и др.). На четвъртия конгрес на Международния ромски съюз (1990) Ханкок е избран за представител на ромската общност в Организацията на Обединените нации, а осем години по-късно е назначен от Бил Клинтън за представител на ромите в Американския съвет в памет на Холокоста. Основател е на Центъра за Ромски архиви и документи ( http://vvv.radoc.net /) към Тексаския Университет, където е събрал стотици текстове и артефакти за и от роми. Преподава "Ромски език и култура". Има пет деца.
"Дневник" препечатва разговара на Стоян Чапразов с Ян Ханкок от портала "Култура". - Живея в САЩ вече 44 години. Повече от половината ми живот премина тук. Дойдох най-вече, защото ми предложиха работа, а академични позиции за моята специалност се намират доста трудно.- За такъв като мен – произхождам от смесено ("английско-унгарско") ромско семейство – животът в Тексас, в общество, доминирано от калдераши, изискваше пренастройване. Тяхното разбиране за "макхердипе"(традиционен ромски закон) е много по-стриктно от това на моето семейство. Освен това в разговор с тях много теми се избягват като "неподходящи". Взаимотношенията между мъжете и жените са също по-контролирани. Но, разбира се, много от нещата са същите. Всъщност повече усилия трябваше да полагам, за да се приспособя към колегите си в университета. Понякога това беше много трудно. И продължава да бъде, 45 години по-късно. Освен това повечето американци нямат идея какво представляват ромите, а ако знаят нещо, то е главно от холивудските екрани, което често ме кара да обяснявам и коригирам възгледите за нас. Но бих казал, че до голяма степен съм се претопил в американското гърне, особено в тексаския му вариант, тъй като се ожених за американка от Тексас, която не е ромка.- Нека не забравяме, че в САЩ живеят хора от цял свят. Ромите тук представляват просто една от многото народности. Много е лесно да станеш невидим, като се престориш на друг: испаноговорящ, арабин, грък или индианец. Както може би знаете, още от малки нас ни възпитават да не афишираме ромската си идентичност. А ромите са първите цветнокожи, дошли на многобройни групи в Европа. Така че контрастът между бели и не-бели е много по-ясен и по-труден за скриване.- Абсолютно. Да си "активист" означава буквално да си активен, да работиш, а това в моя случай значи да наблюдавам как се представят ромите в медийното пространство; да подпомагам американски роми в техните съдебни дела; да пътувам и разговарям с понякога враждебни слушатели; както и да преподавам ромски език и култура всеки семестър. Когато става дума за САЩ, активността на властите е слаба, а повечето роми нямат материална свобода, за да инвестират в ромската кауза. В Европа ситуацията е още по-страшна.Добрите роми не правят новини, по-интересно и лесно се пише за "цигански далавери" и "семейни цигански свади", отколкото за роми, успели да постигнат нещо. Хората си искат циганите с шарените кърпи и кристалните топки, а не с докторски степени.- Неведньж съм казвал, че наличните фондове на проектите се насочват до голяма степен в погрешна посока – за издаване на непотребни брошури и псевдо-изследователска литература, вместо примерно за наръчници за започване на бизнес, за семейно планиране изобщо за истински потребна литература. Освен това смятам, че все още не е създаден мост между, от една страна, "гаджа"-та тоест неромите, които бяха начело на Декадата, и "образованите" роми и чичотомовци, които работят с тях, а от друга страна, значителното мнозинство роми, тоест останалите 99%. Имаме нужда от лидери, които могат да работят както с отчаяно бедните и лишени от граждански права роми в махалата, така и с административните офиси, които могат да предизвикат промени.- Грешно е да се мисли, че има нещо странно в това. Същите разделителни политики са характеризирали различни други развиващи се движения на потискани народи. Ние трябва да се учим от другите, но не бива да бъдем водени от другите. Трябва да намерим своя си начин, а това се случва. Сегашните IRU- та са политически много по-вещи от предни години и се движат, макар и бавно, в правилната посока.- Двузначно. Какво значение има за афроамериканците признаването на техните африкански корени? От една страна, е добре да знаем откъде идват дедите ни; хубаво е, че Индия ни признава; а колкото повече знаем за нашата история, толкова повече я владеем. Повечето от наивните (глупави) представи за "циганите" са в резултат на незнание и непознаване, на догадки. Всъщност като народ или сбор от народи ние започваме нашата история на прага на Европа, а не в самата Индия. Красивите книги за масата в хола с фотографии на индийски "цигани" не отразяват истинската, цялата ни история. От друга страна, разпространяването на тезата за индийските ни корени дава муниции на расистите да ни казват: "Вървете си в Индия". Една от причините, поради която Хитлер е искал да ни унищожи е, че идваме отвъд Европа, от Азия.- Образованието е тема номер едно, както неведнъж съм заявявал, но имам предвид не само ромското образование, а и това на неромите. Робството и холокоста са две основни събития в нашата история, в никакъв случай единствените, но нито едното, нито другото е представено адекватно в учебниците. Сигурно се самозалъгвам, но ми се ще да вярвам, че ако неромските общества знаеха, че до голяма степен самите те са отговорни за нашето състояние, те биха били по-малко нетолерантни, повече разбиращи. Това е наивно, разбирам. Други актуални теми са борбата с расизма, здравеопазването, жилищното осигуряване, безработицата, както и създаването на наши, ромски кадри – учители, доктори, адвокати – за да спрем да разчитаме на подаяния от неромски институции. В момента ние зависим от тях за постигането на целите си, което не бива да продължава.- Използвам мои неща, разбира се, както и множество задължителни и избрани текстове. Всеки студент трябва да напише и презентира 15 страници по избрана от него тема, свързана с въпросите, които изследваме. Преди имах по 50 студенти в клас, но сега съм ги ограничил до 25. Заглавието на курса е Ромски eзик и култура, явно привлича, защото студентите обикновено си представят, че ще учим за екзотични хора и странни явления и си мислят, че ще минат лесно. Винаги се учудват като разберат, че ще учат за ромския език, история, миграция, за дискриминацията срещу ромите. Най-вече се учудват защо в техните учебници не пише нищо за ромското робство и ромския холокост.- През всичките тези, почти четиридесет, години на преподаване съм имал едва трима студенти от ромски произход. Водя същия курс – със засилен акцент върху езика – и за магистри, между които има и такива, които планират да работят в сферата на правата на ромите.- Добре познатото социолингвистично клише казва, че "езикът е моторът на културата". Човек се изгубва, когато загуби езика си. Има популации в Европа, които се определят като ромски, но не защото имат такава етническа идентитчност, а заради социалната им идентичност. Човек без собствен език и култура обикновено приема тези на "другия", в нашия случай на националното мнозинство. Но да не забравяме, че ромите са "видимо малцинство", живеещо на определени места и работещо определени професии, че те се третират от мнозинството като малцинство. При липсата на достъп до традиционната ромска култура за много роми културата на бедността се е превърнала в "нашата" култура.- На точно това, което казвам – че сме култура на хиляда години. Въпросът е как. Ние трябва да имаме образователните квалификации, за да преподаваме собствената си история, а не да я оставяме напълно в ръцете на нероми. Правил съм неведнъж паралел с академичното третиране на американските индианци, които видимо липсват в курсовете и конференциите за тях. Знам за конференции на тема ромския холокост, в подготовката и презентациите на които не е участвал нито един ром. Не трябва да забравяме нашата мантра: "Кханчи п’аменде би аменго", сиреч нищо за нас без нас.


description: Името му ще е на плоча с дарителите.

title: Лютви Местан е дарил 1000 лв. за реставрация на Голямата базилика в Плиска

maintext:
Лютви Местан
Фотограф: Надежда Чипева
V
Лидерът на ДОСТ Лютви Местан е дарил 1000 лв. за реставрацията на Голямата базилика в Плиска. Името му ще бъде отбелязано на плочата с имената на дарителите, която ще бъде поставена на входа на "най-голямата християнска базилика до Хвек и майка на всички български църкви". Това се казва в информация до медиите на директора на Националния исторически музей (НИМ) проф. Божидар Димитров.За дарението потвърдиха и от пресцентъра на ДОСТ.Божидар Димитров съобщи още, че е дал нареждане на адвоката си да загуби дело, което Местан води срещу него заради това, го нарекъл турски шпионин и иска обезщетение от 681 лв. Причината - Местан обещал да дари и тези пари за базиликата. Затова Димитров му предлага извънсъдебно споразумение.Междувременно от ДОСТ съобщиха, че Местан и зам.-председателите на партията Шабанали Ахмед, Хюсеин Хафъзов и Айдоан Али са провели среща с президента на Турция Реджеп Ердоган. Повече от час в двореца Бейлербей, разположен на брега на Босфора, те са обсъдили редица въпроси от двустранните взаимоотношения между България и Турция.


title: Бюджетът за 2017 г. предвижда 56 млн. лева повече за образование и наука

maintext:
Бюджетът на БАН ще бъде увеличен с около 5 млн. лева.
Фотограф: Надежда Чипева
Проектобюджетът за 2017 г. предвижда близо 56 млн. лева повече средства за образование спрямо тази година. Бюджетът на просветното ведомство, най-голямото перо от който е за предучилищно и училищно образование, е увеличен с близо 32 млн. лева и се предвижда да бъде 486 158 500 лева. Средствата, които ще получат като държавно финансиране Българската академия на науките (БАН) и университетите, също са повече - от 456 618 300 лева т.г. са увеличени на 472 470 400 лева за следващата.Още пред лятото финансовият министър Владислав Горанов обяви, че образованието ще бъде приоритет в бюджета за следващата година. Просветният министър Меглена Кунева обеща да се работи за увеличение на учителските заплати от 1 януари, а преди няколко седмица премиерът Бойко Борисов официално го обяви - средно с 8 на сто от началото на 2017 г . От проектобюджета става ясно, за финансиране на предучилищно и училищно образование, както и за учене през целия живот, се предвиждат 428 365 000, което е с около 37 млн. лева повече в сравнение с тази година.Бюджетът на БАН ще бъде увеличен с около 5 млн. лева и ще достигне 78 287 000 лева. Въпреки недостига на студенти се увеличават и парите на университетите.


description: Политическата седмица във Франция бе белязана от появата на скандална нова книга,която удари по имиджа на президента социалист Франсоа Оланд, както и от телевизионен дебат между претендентите да получат номинация от традиционната десница.

title: Ален Жюпе, бивш премиер, е все по-вероятният кандидат-президент на френската десница

maintext: Консерваторът Ален Жюпе тази седмица увеличи шансовете си да стане кандидатът на дясноцентристката партия "Републиканците". В същото време имиджът на президента социалист Франсоа Оланд понесе нови удари, след излизането от печат на нова книга, разказва "Ройтерс".Кампанията за втори мандат на Оланд, която все се води неофициално, тъй като той не е заявил ясно намерението си да се кандидатира, бе ударена след излизането на книгата "Президентът не бива да казва това". Тя е написана от двама уважавани журналисти от в. "Монд", които са се срещали с държавния глава 61 пъти.В нея крайно непопулярният лидер е цитиран да нарича представители на съдебната власт "страхливци" и да казва, че "Франция има проблем с исляма". Това накара дори някои от неговите най-големи съюзници да се запитат дали трябва отново да се бори за президентския пост.юОланд вече се извини в писма до засегнатите съдии, но въпреки това негови поддръжници смятат, че нанесените щети са непоправими.В същото време Жюпе оглави обществено проучване, в което анкетираните е трябвало да отговорят на въпроса "Кой би бил добър президент". Той получава подкрепата на 47% от запитаните. От няколко месеца насам проучванията показват, че той е политикът с най-големи шансове да стане държавен глава следващия май.В същото проучване от 3 октомври Оланд получава подкрепата на едва 16 на сто от запитаните, което му отрежда 12-то място в списъка с потенциални претенденти за Елисейския дворец. Той се нарежда дори след свои съпартийци от Социалистическата партия.Но Оланд бе дори по-назад в проучванията в последните месеци, главно заради неуспешната му икономическа политика, която не успя да се справи с липсата на растеж и безработицата от около 10 %.Избирателите недоволстват и от политиката на правителството на Оланд в областта на сигурността и имиграцията, тъй като от началото на 2015 г. над 230 души загинаха в резултат на ислямистки нападения.В същото време кампанията на Жюпе, развиващата идеята за "щастливата идентичност", печели все повече популярност. Тя е в ярък контраст с противоречивите изказвания на основния му съперник за номинацията на "Републиканците" - бившият президент Ниола Саркози – и залага повече на вяра, а не на политически обещания. Според Жюпе Франция може да успее да съвмести своите християнски корени и светски традиции, без да маргинализира еврейските и арабските малцинства – най-големите в Европа.71-годишният бивш премиер дори създаде блог, за да обясни слоугана си. "Няма да приема тази предпазлива, тревожна, дори невротична идея за "нещастната идентичност" на Франция. За мен идентичност означава единство в многообразието".Вчера се състоя голям телевизионен дебат със седем кандидати за номинацията на "Републиканците". Сблъсъкът, гледан от 6 милиона души, е завършил с победа на бившия премиер, сочат социологическите данни. 32% от запитаните смятат, че като фаворит се е откроил Жюпе, докато 27 на сто подкрепят Саркози.Ако Жюпе действително бъде избран за кандидата на традиционната десница, проучанията сочат, че той ще стигне до балотаж и на него ще изпревари лидера на "Националния фронт" Марин льо Пен. Първичните избори в "Републиканците" ще се състоят на 20 ноември.Оланд по-рано обяви,че ще реши дали да се кандидатира за втори мандат през декември. Първичните избори в Социалистическата партия са насрочени за януари догодина.


title: Пътнически влак дерайлира край Сопот, няма пострадали

maintext:
От жп гарата в Карлово са поискали разрешение влакът за Пловдив, който изчаква пристигащия от София, да тръгне със закъснение.
Фотограф: Юлия Лазарова
Пътнически влак е дерайлирал край Сопот преди обяд, няма пострадали, съобщиха за БТА от пресцентъра на полицията в Пловдив.Влакът е пътувал от София до Карлово с няколко пътници. За неопределено време е затворена за движение подбалканската жп линия.По първоначална информация извън релсите е излязъл само локомотивът, допълниха от полицейския пресцентър.От жп гарата в Карлово са поискали разрешение влакът за Пловдив, който изчаква пристигащия от София, да тръгне със закъснение, за да могат да пристигнат пътниците, които евентуално ще се прехвърлят на влак в посока Пловдив.Предстои комисия да установи причините за инцидента.


title: Пазарният дял на "Булгартабак" падна под 30%

maintext:
Фотограф: АНЕЛИЯ НИКОЛОВА
Депутатът Делян Пеевски се оттегли от официалната си собственост в "Булгартабак" в началото на годината, но продаде дела си на дубайска компания, зад която се предполага, че продължава да стои. Междувременно "Булгартабак" преустанови
износа си в Близкия изток, който представляваше над 80% от продажбите му, и влоши резултатите си. Причината за това беше, че Пеевски получи забрана за влизане в Турция според местните медии, защото през Сирия и Ирак и през кюрдски посредници продуктите му се контрабандираха в южната ни съседка.
Другата компания, която губи видимо пазарен дял, е "КТ интернешънъл" (доскоро "Кингс табако" на основателите на "Винпром Пещера"), която само от януари до август е с 1.2 процентни пункта надолу и в момента е с дял от 9.7% от продажбите в стойност. Две от чуждите компании изземват част от пазара - Philip Morris и British American Tоbacco, продължава публикацията.
Едновременно с разместванията пазарът продължава да изсветлява и расте. Последното проучване на консумацията на цигари без бандерол показва рекордно снижаване за последните десет години до 8.1%. В резултат държавата е събрала почти 200 млн. лв. повече акцизи за деветмесечието, като част от увеличението идва от нарасналите акцизи, друга от увеличена консумация, частично и заради спадналата контрабанда.
Пазарният дял на свързвания с Делян Пеевски "Булгартабак", който е лидер по продажби в страната, е паднал от 30.6% през януари до 29.5% през август според данни от цигарените компании, цитирани от "Капитал Daily". През последните години позицията на холдинга на българския пазар, който е на стойност около 2.8 млрд. лв., се колебаеше около и над 30% и сега за първи път слиза под това ниво.


description: За втори пореден ден системата на КАТ работи с прекъсвания. Очевидно е, че доброто административно обслужване на гражданите не е приоритет на МВР. Тотална липса на информация, лошо отношение на служителките и система за милиони, която отново и отново дава проблеми...

title: Пак проблеми в КАТ

maintext:
За втори пореден ден системата на КАТ работи с прекъсвания. Очевидно е, че доброто административно обслужване на гражданите не е приоритет на МВР. Тотална липса на информация, лошо отношение на служителките и система за милиони, която отново и отново дава проблеми. За капак оправданието е, че сървърът бил във Франция и нищо не можели да направят. Румяна Бъчварова, докога така???
Фотограф: Sofianec


description: За почетен консул ще бъде назначена д-р Радостина Иванова–Мишинева.

title: Австрия ще открие почетно консулство в Бургас

maintext:
Сградата на посолството на Австрия в София
[Посолство на Австрия]
Правителството даде съгласие Австрия да открие свое почетно консулство в България със седалище в Бургас. Окръгът му обхваща територията на областите Бургас, Добрич и Варна.С решението от днес се дава съгласие за почетен консул да бъде назначена д-р Радостина Иванова–Мишинева.Австрийската страна мотивира искането си за откриване на консулството с желанието за развитие на двустранните отношения в сферата на икономиката и туризма, както и осигуряване на обслужването на австрийските граждани – туристи и постоянно живеещи в страната.


description: Който и да беше кандидатът на ГЕРБ, той щеше да е второ издание на Росен Плевнелиев – пет години да пази стола на г-н Борисов. Това каза днес във Варна лидерът на Партията на европейските социалисти Сергей Станишев.

title: Станишев: Предизборният клип на ГЕРБ вероятно ще е "Цъфнал гербер" в изпълнение на Цачева

maintext:
Фотограф: Надежда Чипева
Който и да беше кандидатът на ГЕРБ, той щеше да е второ издание на Росен Плевнелиев – пет години да пази стола на Бойко Борисов. Това каза днес във Варна лидерът на Партията на европейските социалисти Сергей Станишев. Той коментира обявената от Бойко Борисов президентска кандидатура на Цецка Цачева като сравни номинацията с "играта на матрьошките"."Очакваш едно, а излиза друго, второ, трето, но винаги съвсем различно от това, което очакваш, каза той. Точно по тази причина нямаше никакво значение кой ще бъде обявен като кандидатура на ГЕРБ", каза Станишев.Според него, най-големият проблем на ГЕРБ се оказва Конституцията ,тъй като тя повелявала президентът да е обединител на нацията, докато за партията на Борисов най-важната характеристика на бъдещия президент била партийната му принадлежност.Станишев припомни също, че най-важното за бъдещия президент е той да бъде способен да генерира визията за самостоятелна политика на страната и за комплексна национална сигурност, която освен охраната на границите да включва образование, демография, здравеопазване и т.н. Именно двойката Кирил Радев – Илиана Йотова според Станишев щяла да направи президентството генератор на такива нови политики.В анализа си за обявената днес кандидатура на Цецка Цачева Станишев заяви, че Борисов е избрал да съобщи името по метода на елиминирането на потенциалните кандидати "по степен на необходимост", което според него било "тъжно за ГЕРБ". Той дори се пошегува като каза, че готовият предизборен клип на двойката Цачева – Манушев вероятно щял да бъде песента "Цъфнал гербер" в изпълнение на Цачева. След това Станишев оправда шегата си с това, че днес бил Международният ден на усмивката.Лидерът на ПЕС предположи, че и в тази кампания ГЕРБ най-вероятно ще заложат на технологията, на изборната машина за натиск и на организираното гласуване."Те не желаят кампания на сблъсък на идеи, каза още Станишев. Те желаят да има ниска активност, искат служебна победа".Според него най-силният инструмент срещу този план е гласуване масово на българските граждани защото съдбата на България била в техни ръце."Искам да кажа на хората, които искат промяна – не позволявайте тази промяна да ви бъде открадната", завърши изказването и Станишев.


description: Предвижда се в озеленените пространства в жилищните комплекси да се изграждат само площадки за игра и подземни гаражи.

title: Софийските зелени площи между блоковете ще имат нов режим

maintext:
Снимката е архивна
Фотограф: Цветелина Белутова
урегулирани като зелени площи за широко обществено ползване с плановете за преструктуриране на жилищните комплекси,
В зелените площи в междублоковите пространства на София занапред да се разрешава само строителство на детски площадки и подземни гаражи. Това предвижда проект за промени в Закона за устройството и застрояването на Столичната община, който предстои да бъде одобрен от Министерския съвет.Досега озеленените площи в жилищните комплекси не бяха отделно урегулирани и попадаха под един и същ режим с парковете и обособените градини, въпреки принципната им разлика, се мотивират вносителите. През лятото жители на столичния жк "Младост" протестираха срещу застрояване на зелени междублокови пространства, което доведе до оставката на кмета на района Сега в предложените промени е указано, че в междублоковите пространства,се допуска изграждане на площадки за игра и на подземни гаражи. Подземни гаражи ще може да се строят, само когато инвестиционният проект предвижда озеленяване върху цялата площ над гаража, включително с висока дървесна растителност.Проектът разширява възможностите за застрояване в големите паркове в София. Досега законът предвиждаше да се допуска изграждане на кафенета, църква, трафопост и тоалетна, а сега е добавено и "както и съоръжения за дейности, свързани с отдиха". Остава разпоредбата, че в паркове с площ под 1 хектар застрояване не се допуска.Друга промяна предвижда зоните, на които ще се допуска изграждане на небостъргачи (сгради с височина над 50 метра) да се одобряват от Столичния общински съвет. За строителството на големите сгради – с разгъната застроена площ над 20 хил. кв. м, ще се изисква предварително доказателство за транспортната обезпеченост. За целта с инвестиционния проект ще се представят анализ и симулация на транспортното обслужване, където ще бъде отчетен съществуващият и бъдещият трафик.Предложено е Столичният общински съвет да може да определя максимално допустими показатели за височина, плътност и интензивност на застрояването в дадени зони. За целта ще е необходимо квалифицирано мнозинство. Общинският съвет ще може също така да определя зони с София без рекламни елементи или преместваеми обекти, както и да определя количеството им на местата, на които ще позволи разполагането им.Проектът въвежда глоба за собствениците, които премахват или са премахнали строеж без план за безопасност и здраве и за управление на строителните отпадъци. Предвидено е санкцията за физически лица да бъде от 500 до 20 хил. лева, а за юридически лица и на еднолични търговци - от 1000 до 50 хил. лева.


description: Отборите от Благоевград и Стара Загора се присъединиха към "Лудогорец", "Локомотив" (Пловдив), "Черно море" и "Литекс" и "Дунав", които по-рано си осигуриха място във финалната осмица.

title: "Пирин" и "Верея" продължават напред за Купата на България

maintext:
"Верея" победи "Поморие" с 1:0 у дома
[LAP.bg]
Полузащитникът
"Пирин" и "Верея" достигнаха 1/4-финалите за Купата на България след минимални победи с 1:0 срещу втородивизионните "Созопол" и "Поморие".Отборите от Благоевград и Стара Загора се присъединиха към "Лудогорец", "Локомотив" (Пловдив), "Черно море" и "Литекс" и "Дунав", които във вторник и сряда си осигуриха място във финалната осмица.Последният четвъртфиналист ще бъде излъчен от сблъсък между "Ботев" (Пловдив) и "Нефтохимик", който започва тази вечер в 20.00 часа.В първия мач от днешния ден "Пирин" излезе с голяма част от резервите си и можеше дори да загуби двубоя със заемащия четвъртото място във Втора лига "Созопол", но все пак стигна до успеха с попадение на Даниел Младенов в 72-ата минута.Двата отбора изиграха здрав двубой, а домакините от черноморския град имаха чудесни ситуации за гол през първото полувреме. Деян Христов и Мустафа Мустафа обаче пропуснаха от изгодни позиции, а веднъж и гредата спаси гостите след изстрел на Мустафа в 25-ата минута."Пирин" също можеше да отбележи преди почивката, но още в самото начало на двубоя Владислав Златинов пропиля добра възможност, а в края на полувремето вратарят Мартин Теменлиев спаси удар на Венцислав Бенгюзов.През втората част играта отново беше равностойна, а домакините няколко пъти имаха претенции за игра с ръка в наказателното поле на "Пирин". В 72-ата минута благоевградчани откриха резултата, след като Младенов засече подаване на Владислав Златинов."Созопол" имаше отличен шанс да изравни пет минути преди края на редовното Георги Аргилашки спаси изстрел с глава на Деян Христов. Домакините доиграха срещата в намален състав, след като Ангел Делчев беше изгонен в проточилото се повече от осем минути продължение.В Стара Загора "Верея" доминираше през целия двубоя с намиращия се на десето място във Втора лига "Поморие" и можеше да постигне доста по-убедителен успех. Домакините обаче пропуснаха доста чисти положения за гол.Светослав Диков отбеляза единственото попадение в 42-ата минута.се разписа с удар от десетина метра след подаване на Костадин Слаев. Малко преди това гредата спаси "Поморие" след пряк свободен удар на Педро Еуженио.През втората част Илиян Йорданов, Момчил Цветанов и Диков пропиляха чудесни възможности да увеличат аванса на своя тим. Това обаче не попречи на "Верея" да спечели и за пръв път в своята история да се класира за осминафиналите на турнира.


title: "Левски" отговори на Петрович и се оправда с предишното ръководство

maintext:
Спортният директор на сините Станислав Ангелов смята, че някой се опитва да трови атмосферата на "Герена"
[LAP.bg]
Управителният съвет на "Левски" публикува официално отговорите си на обвиненията на вече бившия терньор на клуба Люпко Петрович.По-рано днес за негов заместник бе назначен неговият помощник Елин Топузаков, на когото ще помага и друг син кадър - Асен Букарев , който също бе в щаба на сърбина.След напускането си специалистът отправи остри критики към бившите си работодатели, като ги обвини в много неща, едно от които е, че на "Герена" целенасочено се е работело срещу него.Спортният директор на сините Станислав Ангелов категорично отрече твърденията на Петрович, че са спрени премиите на играчите. "Нищо от това, което е обявил Люпко в декларацията, не е така. Ако беше, това щеше да рефлектира на терена. Цялото му поведение е крайно некоректно", коментира Ангелов."Комуникацията ни с Люпко Петрович бе много добра. Пред мен никога не е давал индикации за нещата, които е описал в декларацията си. Може би сега е моментът да заявя, че това е първият случай, в който треньор обявява причините за своето напускане два часа преди мача. Човек, който има 50-годишен опит, знае много добре, че с действията си ще развали обстановката в клуба. С това умишлено се цели да се разедини левскарската общност в момента, в който летим напред с опънати платна", каза още спортният директор на сините."Той поне десет пъти досега си е сменял мнението от днес за утре. Не искам да го обиждам, за мен Петрович е много уважаван човек, но имам едно наум и съм притеснен сериозно. Външна намеса не знам, по-скоро може да е имало външна провокация. Не мога да давам твърдения за неща, за които нямам доказателство. Но имам подозрения", заяви Ангелов.В декларацията на управителния съвет се отбелязва, че клубът е направил всичко възможно да привлече исканите от него футболисти, но невинаги изискванията им са отговаряли на финансовите възможности на сините. Според изказването Петрович винаги е имал пълен контрол върху селекцията.От "Левски", чийто управителен съвет е в нов състав от смяната на собствеността при преминаването й в ръцете на Спас Русев, прехвърлиха отговорността за повечето решения и гласуването на бюджета на предишното ръководство на клуба.


description: Повод е решение на съдийската колегия от 18 октомври, когато за председател на Административния съд в Перник беше избран кандидат, чрез заобикаляне на новите разпоредби на Закона за съдебната власт.

title: Съюзът на съдиите: Съдебният съвет да обсъди дали пак ще заобикаля закона

maintext:
Фотограф: Анелия Николова
Съюзът на съдиите в България /ССБ/ поиска с отворено писмо пленумът на Висшия съдебен съвет да реши дали ще продължава да заобикаля Закона за съдебната власт при избор на административни ръководители.Повод е решениено на съдийската колегия от 18 октомври, когато за председател на Административния съд в Перник беше избран кандидат, като бяха заобиколени новите разпоредби на Закона за съдебната власт. Според тях за председател на съд се назначава съдия от същото или от по-високо ниво на органа на съдебната власт и само ако това е невъзможно, тоест – по изключение, може да се назначи такъв от по-долното ниво.Избраният председател - Десислава Ахладова, дотогава беше председател на Районен съд - Перник. Другите двама кандидати бяха Роман Николов, съдия в Районен съд – гр. Брезник, и Ивайло Иванов, съдия в Административен съд - Перник, и изпълняващ временно длъжността председател на същия съд. Така ВСС предпочете кандидатът от по-долното ниво, без да се аргументира кое е изключението, което го налага. Затова от най-голямата магистратска организация ССБ настояват Висшият съдебен съвет да обсъди как ще продължи да действа в подобни ситуации."Дневник" публикува пълния текст на писмото, акцентите са на редакцията.ДоПленума на Висшия съдебен съветГоспожи и господа членове на Висшия съдебен съвет,Поводът за обръщението ни е взетото на 18.10.2016 г. от Съдийската колегия решение за избор на председател на Административен съд – Перник. Въпреки че решението е на Съдийската колегия, определяме като наложително ангажирането на вниманието на пленарния състав на ВСС, тъй като принципното приложение на разпоредбата на чл. 169, ал. 1 от Закона за съдебната власт (ЗСВ) поначало следва да се подчинява на еднакъв режим за всички избори на административни ръководители в различните звена на съдебната власт. В този смисъл – вземането на принципно решение, съобразено с разума, духа и целите на закона е от значение за цялата магистратска общност.Известно е, че кандидатите за председател на Административен съд – Перник бяха трима. Двама от тях от районни съдилища, тоест от по-ниско ниво на органа на съдебната власт, и един от Административен съд /АС/ – Перник. Избран беше кандидатът от Районен съд – Перник.Разпоредбата на чл. 169, ал.1 ЗСВ предвижда, че за административен ръководител, с изключение на председателя на Върховния касационен съд, председателя на Върховния административен съд и главния прокурор,от последното периодично атестиране, на когото през последните 5 години не е било налагано някое от дисциплинарните наказания по чл. 308, ал. 1, т. 3, 4, 5 или 6 с влязло в сила решение. По изключение може да се назначава съдия, прокурор или следовател от по-ниско ниво на орган на съдебната власт, който отговаря на останалите изисквания по тази алинея, както и на изискванията по чл. 164.за да се открие точният й смисъл. А той е ясен – за председател на съд се назначава съдия от същото или от по-високо ниво на органа на съдебната власт и само ако това е невъзможно, тоест – по изключение, може да се назначи такъв от по-долното ниво. Не се налага и автентично тълкуване на разпоредбата, особено като се има предвид, че членове на Висшия съдебен съвет са участвали в обсъждането на законопроекта за измененията на ЗСВ в различните етапи на процеса и са наясно със съдържанието на проведените дискусии.Изключението бе въведено, тъй като практиката разкрива различни хипотези, в които обективно не може да бъде избран за административен ръководител магистрат от същото или от по-високо ниво на орган на съдебната власт (например - при липса на кандидати, при наличие на такива, които вече имат два последователни мандата и нямат право на трети и др). Законът не може да възпроизведе разнообразната житейска казуистика, а и не бива.Извън съмнение е, че най-лошата законодателна уредба, в случай на добросъвестното й прилагане, би могла да обуслови добри практики, но и обратното – че най-съвършената лесно може да бъде сведена до абсурд чрез нейното превратно тълкуване и прилагане.Тъкмо последното се случи в заседанието на Съдийската колегия, проведено на 18.10.2016 г. Предвиденото в закона изключение бе тълкувано превратно на закона. В конкурсната процедура участваше кандидат от АС – Перник, отговарящ на всички законови изисквания, но вместо това бе предпочетен кандидат от по-ниско ниво на съда с аргументи, които са смутителни по своето съдържание. Един от тях (застъпен в изказването на г-жа Г. Георигева) бе, че изключението се обуславяло от възможността свободната щатна бройка да се заеме чрез избор на съдия извън АС – Перник вместо да се обяви на конкурс.Останалите, проследими от изказванията на други членове на ВСС, формулираха виждания за своеобразна "изключителност" на предпочитания от тях кандидат в аспекта на професионалните му качества, даваща му, по тяхно виждане, безусловно предимство пред единствения кандидат, отговорящ на изискванията за заемането на длъжността.Решението от 18.10.2016 г. е от принципно естество, доколкото е отчетлива индиция за бъдещия подход на органа в идентични случаи. Тъкмо този е тревожният повод, налагащ настоятелното ни искане, отправено към Вас, да проведете задълбочено обсъждане и да решите как ще процедирате занапред в казуси като описания.Отделно, но не на последно по значение място, обръщаме внимание, че мнозинството от Съдийската колегия пренебрегна становището на колегите ни от АС – Перник и за пореден път не отчете мнението на редовите съдии по ключов за тях въпрос. Това е самостойно основание да твърдим, че духът на закона е прегазен.В обобщение на горните съображения, призоваваме Ви като членове на двете професионални колегии и на Пленума на ВСС да вземете отношение по поставените въпроси.


description: "След онзи мач много се зарадвах, защото като португалец, ние имаме голямо футболно съперничество с французите. В автобуса беше невероятно. Българите пееха, крещяха, веселяха се. Беше невероятно, всички празнуваха победата с луди крясъци", спомня си Едуардо.

title: Дежа вю: Португалски шофьор отново вози българския национален отбор в Париж

maintext:
[LAP.bg]
Почти 23 години след вълшебната нощ на "Парк де пренс", българският национален отбор по футбол отново е в Париж. Оказва се, че както и тогава, шофьор на автобуса на българите е Едуардо - португалец, работещ за френската федерация."Помня, че преди онзи мач между Франция и България, домакините бяха прекалено убедени в победата и не допускаха друг резултат, освен пълния успех. Дори бяха малко високомерни. Преди мача в автобуса на българския отбор цареше тишина. Помня, че Стоичков и вашият вратар и капитан Михайлов седяха на предните седалки, близо до треньора ви (Димитър Пенев)", разказва 55-годишният португалски шофьор, цитиран от БТА."След мача много се зарадвах, защото като португалец, ние имаме голямо футболно съперничество с французите. В автобуса беше невероятно. Българите пееха, крещяха, веселяха се. Беше невероятно, всички празнуваха победата с луди крясъци", спомня си Едуардо.Той посочва, че вече 30 години работи за френската федерация. "Возил съм различни големи отбори, но за мен номер едно остава онзи състав на Франция с Жирес, Фернандес и Платини - бяха невероятни", добавя португалецът, който на клубно ниво симпатизира на "Бенфика"."Пожелавам успех на българския отбор и на треньора Петър Хубчев, който също беше част от онзи знаменит отбор."


title: Калин Калпакчиев: За прокуратурата е важно с кого ще говорят европрокурорите за "Яневагейт"

maintext:
Калин Калпакчиев
Фотограф: Юлия Лазарова
За българската прокуратура е много важно кой ще се срещне с мисията на чуждестранните прокурори, извършващи анализ на държавното обвинение, който ще се отрази на следващия мониторингов доклад на ЕК за напредъка на България, коментира по програма "Хоризонт" на БНР членът на Висшия съдебен съвет Калин Калпакчиев.
Един от въпросите, които мисията на европрокурорите изяснява, са и записите на разговорите между съдиите Владимира Янева и Румяна Ченалова, известни като "Яневагейт" и разбулващи търговия с влияние и зависимости в управлението на съдебната власт. Прокуратурата спря разследването с мотив че не е открит човекът, който е направил записите, без да се произнесе за съдържанието на разговорите, които бяха потвърдени от Ченалова, а от Янева не бяха отречени. Ето защо прокуратурата иска да дирижира начина, по който протича проверката на чуждестранните прокурори, затова и представляващият Висшия съдебен съвет Димитър Узунов е опитал еднолично да определи членовете на съвета, които да се срещнат с европрокурорите, заради което бе поискана оставката му от Калин Калпакчиев и други членове на съвета.
Това стана ясно от интервюто на Калпакчиев.
"Това не е първа проява на Узунов, с която той показва, че не умее да администрира дейността на ВСС по обективен и безпристрастен начин. Много от неговите действия са в нарушение на закона. Той в голяма степен е установил монопол върху документите, пристигащи във ВСС. В случая с писмото, което е пристигнало от министъра на правосъдието, г-н Узунов е трябвало да го разпредели на двете колегии или на пленума, за да се определят членовете, които да се срещнат с мисията на европрокурорите.
Той е направил разпределението еднолично. Оправданието е, че е нямал време, но това обективно не е вярно. Аз смятам, че той трябва да се оттегли, защото в няколкото месеца, в които осъществява функциите си, показва, че не е способен да върши това", каза Калпакчиев.
Той коментира, че ВСС все повече започва да прилича на парламента, където власт и опозиция се дебнат с процедурни хватки, за да се неутрализират взаимно. На миналото заседание на ВСС част от нозинството напусна залата, за да бъде осуетен въпросът за оставката на Узунов.
Това е доста притеснително, тъй като ВСС е професионален орган, съставен от деполитизирани магистрати в мнозинството си, каза Калпакчиев.
По повод новите записи по "Яневагейт" Калпакчиев припомни, че ВСС няма ресурса да извърши поверка какъвто ресурс по закон има прокураутата, но тя е спряла проверката. Той припомни и някои от въпросите, на които не е даден отговор от единствено компетентната да отговори прокуратура:
- имало ли е съобщения по вайбър до Янева и от кого,
- Янева искала ли е от бившия градски прокурор Христо Динев информация по своето разследване,
- бившият градски прокурор искал ли е от нея информация от секретния регистър за подслушванията,
- главният прокурор обаждал ли се е на Янева да я предупреди за решението да бъде образувано дело срещу нея,
- разпитан ли е адвокатът Мондешки, който от последните публикувани записи се очертава като основен посредник в търговията с влияние и зависимостите в съдебната власт...
Обективно разследване на Яневагейт беше записано като препоръка и в последния мониторингов доклад на ЕК от януари т.г.


description: По темата с бежанците в София, Фандъкова заяви, че са се договорили с председателя на Държавната агенция за бежанците (ДАБ) Петя Първанова за постепенното изтегляне от центровете на младите мъже от афганистански произход.

title: Фандъкова: Не мисля, че премиерът е обиден от отказа ми за участие в президентските избори

maintext:
Фотограф: Цветелина Белутова
рафика в столицата тя обясни: "За съжаление е така, аз също се движа по тези улици. Благодарна съм на всички, че през тази най-тежка година от последните, през които се правят мащабни ремонти и строежи заедно с метро, хората проявяват разбиране".
Кметът допълни, че това е алтернативата срещу тежкия трафик и използването на лични автомобили.
"Всичко със строежа на метрото върви в ритъм и няма изоставане. Напредва работата по автомобилния тунел под бул. "Цар Борис Трети". Очаквам до края на годината да бъде завършен участъкът по бул. "Гоце Делчев", но ул. "Житница" ще бъде затворена през цялата следваща година", обясни Фандъкова.
Тя отново изрази благодарност за търпението покрай затворените улици и трафика, но само това е начинът да се справи столицата със замърсения въздух, както и модернизацията на превозните средства, коментира Фандъкова. Припомни, че скоро са пуснати петте нови трамвайни мотриси и продължава обновяването на градския транспорт.
По темата с бежанците в София Фандъкова заяви, че са се договорили с председателя на Държавната агенция за бежанците (ДАБ) Петя Първанова за постепенното изтегляне от центровете на младите мъже от афганистански произход, на непридружените младежи, от поведението на които хората се оплакват, както и да не се продължава с ново настаняване. В центъра в кв. "Овча купел" почти всички непридружени младежи са вече изтеглени, коментира още кметът. Тя допълни, че за нея е важно да чуе кои мерки биха направили хората по-спокойни - осветление, видеонаблюдение, полицейско присъствие.
Кметът увери, че продължават разговорите между местната управа и жителите на тези квартали. Освен разговорите за тези мерки обаче кметът коментира, че хората правят разграничение и не само че нямат против, но и помагат на бежанците, които бягат от войната – семейства с деца, особено в кв. "Овча купел".
"В същото време настоявам и се увеличава непрекъснато полицейското присъствие и на булевард "Мария Луиза", целия район на "Лъвов мост" - има видеонаблюдение, което изградихме, има постоянни патрули и по мое настояване и жандармерия", обясни кметът.
"Не мисля, че премиерът ми е обиден за отказа да бъда номинирана за президент, той прие аргументите ми". Това заяви кметът на София Йорданка Фандъкова пред Би Ти Ви.Тя каза, че са обсъждани много сериозно кандидатите и всичките тези. Фандъкова обясни, че само преди почти година е застанала пред гражданите на София, на които е представила програмата си и е получила доверието им. "Големите проекти започнаха и е нужна много работа, за да защитим програмата си. Не мисля, че премиерът ми е обиден, той прие аргументите ми. За него е важно какво се случва в София. Мисля, че взехме правилото решение", допълни кметът.Фандъкова коментира, че очаква движението на бул. "Черни връх" да бъде изцяло отворено до Коледа. За тНа въпрос за разкрита схема за имотни измами за милиони в Панчарево и Бистрица кметът коментира, че не може да контролира работата на поземлената комисия, която е държавен орган. По думите й в дейността й има доста слаби места. "Има съмнение за включване на чиновници в схемата, затова възложих административна проверка, разговарях с градския прокурор – тя ме увери, че се работи, но подадох моя сигнал." Фандъкова допълни, че проверката е със срок от един месец и вече има някои резултати, които показват, че най-сериозен е проблемът в Панчарево. "Районният кмет лично е подал 9 жалби, издал е над 2000 акта за общинска собственост, за да защити земите. Кметът на Бистрица се включи в битката срещу престъпната група, която функционира на тази територия. Всички органи трябва да се ангажират с тези казуси", обясни кметът.


description: Комисията за финансов надзор ще започне законодателна инициатива за промяна във финансирането й. Идеята е регулаторът да се издържа от надзорни такси, а не от субсидия от държавния бюджет.

title: Комисията за финансов надзор се отказва от държавната субсидия

maintext:
Карина Караиванова
Фотограф: Надежда Чипева
Комисията за финансов надзор ще започне законодателна инициатива за промяна във финансирането й. Идеята е регулаторът да се издържа от надзорни такси, а не от субсидия от държавния бюджет, съобщи председателят на комисията Карина Караиванова dariknews.bg. По думите на Караиванова идеята е срещнала подкрепа от страна на бизнеса, което означава, че поднадзорните й дружества са се съгласили таксите да бъдат увеличени.Към момента годишните разходи на Комисията за финансов надзор са около 10 млн. лв. От тях около 3.2 млн. лв. представляват трансфер от бюджета. Таксите на поднадзорните лица за миналата година са били 4.9 млн. лв., а още 2.3 млн. лв. идват от глобите, наложени на дружества с нарушения в дейността, по информация на "Капитал" Караиванова коментира и оценката на балансите на застрахователите и пенсионните дружества. Според нея процесът вече е в такъв вид, че не би следвало да поражда въпроси за резултатите в края на годината.Утре Комисията ще публикува окончателния списък на компаниите, които ще извършват независимата оценка.


title: "Севиля" излезе първи след победа в дербито срещу "Атлетико"

maintext:
Андалусийците могат да загубят първото място още днес
"Севиля" зае поне временно първото място в Примера дивисион, след като победи "Атлетико" (Мадрид) у дома в дербито на 9-ия кръг.Андалусийците се наложиха с 1:0 с гол на Стеван Нзонзи в 72-ата минута, а гостите доиграха двубоя с човек по-малко, след като Коке бе изгонен пети минути след попадението."Севиля" събра 20 точки и изпревари с една "Барселона", докато "дюшекчиите остават на трета позиция с 18. Толкова има и "Реал" (Мадрид), който обаче все още не е изиграл двубоя си от кръга.Още в седмата минута Кевин Гамейро напредна на скорост и беше спрян с нарушение на границата на наказателното поле. Антоан Гризман обаче стреля в стената и пропиля добър шанс за своя тим. В 16-ата Гамейро беше изведен в наказателното поле, но шутира в краката на Серхио Рико.В 21-ата домакините направиха добра атака, но Стеван Нзонзи изстреля топката от 19 метра над гредата. В 39-ата минута пред Анхел Корея се откри най-добрата възможност за първата част. Аржентинецът обаче шутира встрани от близката греда, след като получи страхотен пас с глава от Гамейро.В 49-ата минута Самир Насри беше изведен на стрелкова позиция, но ударът му срещна гредата. В 52-ата Мариано центрира чудесно отдясно, Франко Васкес засече с крак, но Ян Облак показа класа и спаси. В 72-ата минута "Севиля" стигна до единствения гол в мача. Нзонзи напредна добре и завърши с хубав удар в долния десен ъгъл.В 77-ата Коке получи втори жълт картон, след като закъсня с шпагата си срещу Адил Рами. До края на мача домакините не успяха да се възползват от численото си превъзходство, докато опитите на "Атлетико" да изравнят на контра се овенчаха с неуспех.


description: От военното министерство в Москва обявиха, че руски СУ-27 наистина е извършвал "планов учебно-тренировъчен полет" над Финския залив, но само над "неутрални води". Ведомството каза, че самолетът е следвал строго определения му маршрут и не се е отклонявал от него.

title: Финландия обяви, че два руски изтребителя са навлезли във въздушното й пространство

maintext: Финландското министерство на отбраната съобщи, че в рамките на 24 часа два руски бойни самолета са нарушили въздушното пространство на страната, предаде "Ройтерс".От ведомството обясняват, че са изпратили по спешност самолети, които да идентифицират изтребителя СУ-27 над Балтийско море.По-рано в четвъртък министерството обяви за друг подобен инцидент с руски самолет. По данни на властите машината е навлязла във финландското възудшно пространство за около минута."В четвъртък имаше засилена руска активност над Балтийско море", гласи още офицалното съобщение на Хелзинки.Инцидентите се разследват от граничната служба.От военното министерство в Москва обявиха, че руски СУ-27 наистина е извършвал "планов учебно-тренировъчен полет" над Финския залив, но само над "неутрални води". Ведомството каза, че самолетът е следвал строго определения му маршрут и не се е отклонявал от него, съобщи ТАСС.Инцидентите се случват в момент, в който Финландия и САЩ са пред подписване на договор за по-тясно военно сътрудничество и сред поредица подобни нарушения, в които Хелзинки обвинява Москва след избухването на украинската криза през 2014 г."Приемаме тези нарушения сериозно. Два подобни инцидента в рамките на 24 часа е необичайно", обяснява по телефона пред "Ройтерс" финландсият министър на отбраната Юси Нийнисто.През април два руски военни самолета симулираха атака и прелетяха в опасна близост до американски кораб в Балтийско море Притеснена от все по-агресивната външна политика на Кремъл, Финландия, чиято обща граница с Русия е над 1300 км, засили сътрудничеството в областта на отбраната в Швеция и се ориентира към по-тесни връзки с НАТО.По план днес в Хелзинки трябва да пристигне зам.-министърът на отбраната на САЩ Робърт Уърк, за да подпише споразумение за сътрудничество между двете страни. Макар в него да няма задължения за военна помощ, то обхваща области като военно обучение и обмен на ифнормация.


title: На i8 не му отива

maintext:
Пред МВР Варна така се паркира... за един дюнер!
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


description: Според де Ниро, Тръмп е идиот, национално бедствие и срам за страната си. "Страшно съм ядосан на нашата страна, че тя е стигнала дотук да постави този идиот и този кретен там, където е днес, казва актьорът.

title: Робърт де Ниро: Тръмп е идиот и искам да му забия един в муцуната

maintext: Американският актьор Робърт де Ниро критикува остро републиканския кандидат за президент Доналд Тръмп в изказване пред телевизия "Фокс", цитирано от БТА. "Доналд Тръмп е жалък, той е куче, свиня, мошеник, скапан актьор, противен тип, който не знае за какво говори, който не проучва темите, по които говори, на когото не му пука за нищо, който не плаща данъците си", коментира носителят на два оскара.Според де Ниро, Тръмп е идиот, национално бедствие и срам за страната си. "Страшно съм ядосан на нашата страна, че тя е стигнала дотук да постави този идиот и този кретен там, където е днес. Той казва, че би искал да забие един на хората? Е, добре, аз пък искам да му забия един в муцуната", допълва разгневеният актьор.Робърт де Ниро изразява притеснение за посоката, в която върви САЩ и безпокойство, че с някой като Тръмп на чело ще върви в още по-лоша посока. "Ако се интересувате от вашето бъдеще, гласувайте", казва още актьорът.Междувременно американската телевизия Си Ен Ен публикува фрагменти от различни интервюта на Тръмп, в които той показва неуважение към жените. В единия фрагмент Тръмп говори за телосложението на дъщеря си Иванка, а в други за личния си живот със съпругата си Мелания.В трети говори за готовността си да започва романтични отношения с доста по-млади момичета. В четвърти фрагмент той говори за изневярата като обичайно явление и детайлно описва външността на други жени. В редица случаи не е ясно дали Тръмп говори сериозно или се шегува, уточнява БТА.


description: "Желаната от нас цена беше 105 млн. евро плюс 5 млн. евро бонуси, които да бъдат получени, ако играчът преподпише с "Юнайтед" или бъде продаден за повече от 50 милиона", каза генералният мениджър на "Ювентус" Джузепе Мората.

title: Агентът Мино Райола ще получи 27 млн. евро за трансфера на Погба

maintext:
Погба е искал да си тръгне от "Ювентус" на всяка цена, заяви генералният мениджър на "Ювентус" Джузепе Мората
Агентът Мино Райола очаква да получи 27 млн. евро от трансфера на Пол Погба в "Манчестър юнайтед". Информацията беше обявена от генералния мениджър на "Ювентус" Джузепе Мората.Френският полузащитник се завърна на "Олд Трафорд" с рекорден за футбола трансфер. Англичаните се съгласиха да платят 105 млн. евро на бианконерите."Той дойде от "Юнайтед" за сума около 1.5 млн. евро. След четири години при нас реши да се върне в Англия, искаше да напусне на всяка цена", обясни Мората на общото събрание на "Ювентус"."Желаната от нас цена беше 105 млн. евро плюс 5 млн. евро бонуси, които да бъдат получени, ако играчът преподпише с "Юнайтед" или бъде продаден за повече от 50 милиона", допълни той.По думите му след данъците и плащането към Райола печалбата за "Ювентус" от трансфера ще е 72 млн. евро. "Дори така, ние не искахме да го продаваме. Желанието ни беше да поставим "френска основа" в отбора", допълни Мората.Погба е критикуван в Англия след последните мачове на "Манчестър юнайтед". Мениджърът Жозе Моуриньо обяви, че той е фантастичен играч, но има нужда от време , за да се нагласи от стила на Серия А към този на Висшата лига.


title: Черна гора арестува 20 сърби по подозрение за тероризъм в изборния ден

maintext:
Прокуратурата в Черна гора обави, че групата граждани на Сърбия,задържана по подозрение за подготовка на въоръжени нападения след края на днешните парламентарни избори, е планирала също да арестува премиера Мило Джуканович, съобщава "Асошиейтед прес".
Директорът на черногорската полиция Славко Стоянович потвърди, че през нощта са били задържани 20 сръбски граждани и се издирва още един по подозрение в участие в престъпна организация и тероризъм.
Полицията подозира, че те са влезли в Черна гора с намерението да извършат въоръжени нападения срещу черногорски институции и представители на полицията и държавните органи, без да се изключва и възможността за нападение над държавни лидери.
Стоянович издаде писмено съобщение за арестите, след като в черногорските медии се появиха неофициални информации за подготвяни терористични нападения по време на днешните парламентарни избори в Черна гора.
В съобщение на специалната прокуратура се посочва, че групата е създала "престъпна организация" по-рано този месец с цел да "окаже въздействие върху законодателната и изпълнителна власт в Черна гора".
В съобщението се отбелязва, че групата е планирала въоръжено нападение срещу граждани, които вероятно ще се съберат пред сградата на паралмента след края на изборите, както и срещу полицаи. Групата планирала след това да щурмува сградата на парламента и да обяви победа на "някои политически партии".
Според прокурорите има подозрения, че планът на престъпната организация е включвал също да арестува премира Джуканович.
Черногорският министър на вътрешните работи Горан Данилович предупреди гражданите да останат по домовете си след оповестяване на изборните резултати, вместо за празнуват на улиците.
Призовавам всички политически партии, които участват в изборите, всички, които имат причина да празнуват, да останат вкъщи със семействата си, заяви Данилович.
Данилович, който е член на опозиционна партия, каза, че не е бил официално уведомен за арестите.
Съществуват опасения, че може да избухнат сблъсъци по улиците на Подгорица между поддръжници на опозицията и на правителството след обявяване на резултатите от изборите, отбелязва АП.
На днешните избори около 530 хиляди граждани с право на глас избират 81 депутати от 17 изборни листи.
Избирателните секции бяха отворени в 7 часа местно време (8 часа българско) и затвориха в 20 часа. Първите неофициални резултати се очаква да бъдат съобщени след 21 часа. В напрегнатата ситуация властите забраниха използването в страната на пприложенията Viber и WhatsApp.
Гласуването се следи от 2607 наблюдатели, от които 500 чуждестранни.
Главни съперници на тези избори са Демократичната партия на социалистите на премиера Мило Джуканович, която управлява от близо 25 години, и две опозиционни коалиции - Демократичен фронт и коалиция "Ключ".
Този вот е смятан за своеобразен референдум за и против членството в НАТО и Европейския съюз.
До 15 часа местно време на са гласували 48,21 процента от избирателите, според данни на Държавната избирателна комисия.